ב-1982 התמודד מאק לראשונה לתפקיד ציבורי, כאשר הכריז על התמודדותו למועמדות המפלגה הרפובליקנית לייצוג מחוז הקונגרס ה-13 של פלורידה בבית הנבחרים האמריקאי. מחוז קונגרס זה יוצג בידי ויליאם להמן, יהודי חבר המפלגה הדמוקרטית. מאק הוביל במערכת הבחירות המקדימות בה התמודדו ארבעה מועמדים שונים עם 28% מהקולות, ובאוקטובר, אחרי סיבוב שני, זכה במועמדות הרפובליקנית. ביום הבחירות הכלליות זכה ב-65 אחוזים מקולות הבוחרים. הוא נבחר מחדש גם ב-1984 וב-1986. לקראת בחירות 1988 בארצות הברית הודיע הסנאטור המכהן מפלורידה, לוטון צ'ילס, לפרוש מהפוליטיקה של ארצות הברית. אחרי שלוש תקופות כהונה בבית הנבחרים החליט מאק להתמודד לסנאט על מושבו הריק של צ'ילס. אחרי שזכה במועמדות מפלגתו ברוב גדול, בבחירות הכלליות גבר על יריבו מהמפלגה הדמוקרטית ברוב דחוק בן 50% בלבד.
במהלך הקריירה שלו בסנאט, תמך מאק בהעברת חוקים העוסקים בבריאות הציבור, מודרניזציה פיננסית, שינוי מערך המיסוי ורפורמה בדיור הציבורי. כמי שהחלים בעבר ממחלת הסרטן, היה מאק תומך נלהב בחקר, גילוי וטיפול מוקדם של המחלה. מאק הוביל מאמץ פרלמנטרי דו-מפלגתי היסטורי להכפלת מימון עבור מחקר ביו-רפואי באמצעות המכונים הלאומיים לבריאות ופעל להבטחת את הכספים הדרושים. הוא גם הבטיח כיסוי למדיקר לצורך ניסויים קליניים והיה תומך רפובליקני מוביל ביוזמה לבריאות האישה של המכונים הלאומיים לבריאות. מאק פעל לרפורמה במנהל המזון והתרופות האמריקאי. בבחירות לסנאט ב-1994 ניצח את התובע הדמוקרטי יו רודהאם, אחיה של הילרי קלינטון, ברוב של 71%. בבחירות אלה ניצח בכל מחוזות פלורידה. הוא היה הסנאטור הרפובליקני היחיד בתולדות פלורידה שנבחר ליותר מתקופת כהונה אחת עד שמרקו רוביו עשה זאת בשנית בבחירות 2016.
הוא החליט לפרוש ב-2000 מהזירה הפוליטית ולא להתמודד בבחירות חוזרות לקדנציה שלישית. גזבר מדינת פלורידה וחבר בית הנבחרים לשעבר ביל נלסון, נבחר למושבו של מאק בסנאט. בנו של מאק, חבר הקונגרס האמריקאי קוני מאק הרביעי, ניצב מול נלסון כמועמד הרפובליקני ב-2012, אך לא הצליח לגבור עליו. ב-2005 מונה מאק בידי נשיא ארצות הברית ג'ורג' ווקר בוש ליו"ר המועצה המייעצת של הנשיא לרפורמת במערך המיסוי הפדרלי. מאז ראשית שנת 2007 מאק הוא יועץ מדיני בכיר של חברת השדלנות "ליברטי פרטנרס" (Liberty Partners) שבסיסה בטלהסי. ב-15 באפריל 2010 התפטר מאק מתפקידו כיושב ראש מטה הבחירות של צ'ארלי כריסט לסנאט של ארצות הברית.
תהליך איזוכורי
תהליך איזוכורי (מיוונית עתיקה ἴσος ("איזוס") "שווה", ו-χώρα (חורה) "מרחב") הוא תהליך תרמודינמי בו הנפח נשאר קבוע. בתהליך איזוכורי לא מתבצעת עבודה.
בדיאגרמת formula_1 מסלול של תהליך איזוכורי נקרא איזוכורה. סימן מזהה של איזוכורה הוא שהיא מקבילה לציר הלחץ (formula_2) ולא נוטה ימינה או שמאלה (אחרת נקבל שינוי בנפח - formula_3).
מאפיינים.
תהליך איזוכורי מתאפיין בנפח קבוע formula_4 (עבור חישובים דיפרנציאלים formula_5). נהוג לציין שתהליכים כאלו מתרחשים במערכת סגורה וקשיחה.
עבודה.
בדיאגרמת formula_1 השטח מתחת לעקומה יהיה העבודה שביצע הגז על הסביבה. בתהליך איזוכורי, הקו אנכי ולכן השטח תחת העקומה יהיה אפס. לכן formula_7.
אנרגיה פנימית.
לפי החוק הראשון של התרמודינמיקה נקבל שהחום במערכת מועבר במלואו לאנרגיה הפנימית של המערכת: formula_8.
אנטרופיה.
עבור גז אידיאלי בתהליך איזוכורי ניתן לחשב את השינוי באנטרופיה של המערכת:
formula_9
קיבול חום.
כל עוד גוף לא משנה את הפאזה שלו, קליטה או מסירה של חום משמשת לשינוי הטמפרטורה. קיבול חום מוגדר ככמות האנרגיה שיש להעביר לחומר בצורה של חום כדי להעלות את הטמפרטורה שלו בקלווין אחד.
formula_10
כאשר רושמים נגזרת של פונקציה מרובת משתנים, חשוב לציין אילו משתנים מוחזקים קבועים. במקרה של גז, האבחנה הזאת היא מאוד חשובה.
תהליך איזוכורי.
כל החום מומר להגדלת האנרגיה הפנימית (הטמפרטורה): formula_11.
נסמן: formula_12
תהליך איזוברי.
בתהליך איזוברי חלק מהחום מומר לביצוע עבודה. המסקנה היא שצריך יותר חום כדי להעלות את הטמפרטורה בקלווין אחד אם התהליך הוא איזוברי.
נסמן: formula_13
דוגמאות.
חימום מיכל מתכתי עם גז בתוכו כאשר המיכל אטום (אין דליפות) יהיה תהליך איזוכורי שבו הגז יגדיל את הלחץ והטמפרטורה אך הנפח יישאר קבוע.
דוגמה נוספת היא ניפוח בלון הליום. בדוגמה זו יש שינוי במספר החלקיקים אך התהליך עדיין איזוכורי מכיוון שהנפח לא משתנה.
Si c'était de l'amour
Si c'était de l'amour (בעברית: אם זה היה אהבה) הוא סרט תיעודי צרפתי-להט"בי, שיצא לאקרנים ב-2020. הסרט בוים על ידי פטריק צ'יה . הסרט מתאר את חייהם המקצועיים והאישיותיים של הרקדנים ב-"Crowd", קטע של הכוריאוגרפית ז'יזל ויין על סצנת הלהט של שנות ה-90 של המאה ה-20.
הסרט הוקרן לראשונה ב-22 בפברואר 2020 בפסטיבל הסרטים הבינלאומי בברלין ה-70 במספר. בפסטיבל זה, הסרט זכה בפרס טדי לסרט התיעודי הלהט"בי הטוב ביותר.
הסרט הופץ באופן מסחרי בצרפת ב-4 במרץ 2020.
אוטו גנשה
אוטו גנשה (בגרמנית: Otto Günsche; 24 בספטמבר 1917 – 2 באוקטובר 2003) היה קצין בוואפן-אס אס במלחמת העולם השנייה. תחילה השתייך לדיוויזיית הפאנצר אס אס הראשונה לפני שהתמנה לשלישו האישי ושומר ראשו של אדולף היטלר. מתוקף תפקידו היה בין האחרונים לראות את היטלר בחיים, ולבקשתו שרף את גופתו ואת גופתה של אווה בראון מחוץ לפיהררבונקר. גנשה נתפס בשבי על ידי חיילי הצבא האדום בברלין ב-2 במאי 1945. לאחר שהוחזק בבתי כלא ובמחנות עבודה בברית המועצות, הוא שוחרר ב-2 במאי 1956.
ביוגרפיה.
אוטו גנשה נולד בינה שבוויימר-אייזנאך. לאחר שעזב את בית הספר התיכון בגיל 16 התנדב לדיוויזיית האס אס הראשונה והצטרף למפלגה הנאצית ב-1 ביולי 1934. הוא פגש לראשונה את אדולף היטלר בשנת 1936. גנשה שימש בתור שליש ה-SS של היטלר בין השנים 1940–1941. מ-1 בינואר 1941 עד 30 באפריל 1942 הוא למד באקדמיה לקצינים של ה-SS. גנשה צבר ניסיון מבצעי כמפקד פלוגת פאנצרגרנדיר, וב-12 בינואר 1943 מונה להיות חלק מפמלייתו הצמודה של היטלר כשליש. מאוגוסט 1943 עד בפברואר 1944 לחם גנשה בחזית המזרחית ובצרפת. במרץ 1944 מונה שוב לשמש שלישו ומאבטחו הצמוד של היטלר. כשליש אישי להיטלר, גנשה היה גם חבר בפיירברגליטקומנדו שהעניק הגנה ביטחונית להיטלר. גנשה נכח בניסיון ההתנקשות הכושל בהיטלר ב-20 ביולי 1944 במאורת הזאב ונפצע לאחר שעור התוף שלו נקרע מהפיצוץ.
עם הפסדה המתקרב והבלתי נמנע של גרמניה, הטיל היטלר על גנשה ב-30 באפריל 1945 את משימת שריפת גופתו לאחר מותו, במטרה למנוע התעללות בגופה. באותו אחר הצהריים גנשה שמר בכניסה לחדר בפיהררבונקר בו היטלר ואווה בראון התאבדו. לאחר המתנה של מספר דקות, פתח עוזרו של היטלר, היינץ לינגה, את דלת חדר העבודה כאשר מרטין בורמן לצדו. השניים נכנסו לחדר כשגנשה מאחוריהם, ומצאו את הזוג כשהם מוטלים מתים. גנשה עזב את החדר והודיע לשוהי הבונקר שהיטלר מת.
מאוחר יותר, לאחר הבטיחו כי הגופות של אדולף היטלר ואווה בראון נשרפו באמצעות בנזין שסופק על ידי נהגו של היטלר, עזב גנשה את הפיהררבונקר ב-1 במאי. ב-2 במאי 1945 נלקח גנש בשבי על ידי כוחות הצבא האדום שהקיפו את העיר, והוטס למוסקבה לחקירה על ידי ה-NKVD.
לאחר המלחמה ומוות.
הוא נכלא במוסקבה ובמזרח גרמניה ושוחרר ב-2 במאי 1956. במהלך המאסר היו גונשה ולינגה מקורות ראשוניים למבצע מיתוס, הביוגרפיה של היטלר שהוכנה עבור ולדרישת יוזף סטלין. התיק נערך על ידי קצינים ב-NKVD הסובייטי. הדו"ח פורסם בצורת ספרים בשנת 2005 תחת הכותרת: "ספר היטלר: התיק הסודי שהוכן לסטלין מחקירות עוזריו האישיים של היטלר".
גנשה מת מאי ספיקת לב בביתו בלוהמר, שבנורדריין-וסטפאליה בשנת 2003. היו לו שלושה ילדים.
בית החולים ירדן
בית החולים ירדן (בערבית: مستشفى الأردن) הוא מרכז רפואי אוניברסיטאי בעיר עמאן בירת ירדן.
בית החולים הוא מוסד בבעלות פרטית, שהוקם בשנת 1993. מצויות בו 300 מיטות אשפוז.
בית החולים משמש כמרכז לרפואה שלישונית. הוא מספק שירותים במרבית תחומי הרפואה לרבות כירורגיית לב-חזה ונוירוכירורגיה. נערכים בו גם ניתוחי השתלת איברים.
בבית החולים פועל מנחת מסוקים.
תהליך איזנטרופי
תהליך איזנטרופי או תהליך אדיאבטי הפיך הוא תהליך תרמודינמי בו האנטרופיה נשארת קבועה. העברות העבודה במערכת הן חסרות חיכוך ואין העברת חום או חומר. תהליך אידיאלי שכזה שימושי כמודל וכבסיס להשוואה לתהליכים אמיתיים.
בדיאגרמת formula_1 מסלול של תהליך איזנטרופי נקרא אדיאבטה. התהליך הוא הפיך ואדיבאטי ולכן לשרטט אותו בדיאגרמת formula_1 לא מביא תועלת. נהוג לשרטט תהליך איזנטרופי בדיאגרמת formula_3.
__תוכן_עניינים__
מאפיינים.
תהליך איזנטרופי מתאפיין באנטרופיה קבועה formula_4 (עבור חישובים דיפרנציאלים formula_5). זהו תהליך אידיאלי שאינו מתקיים במציאות הפיזית.
עבודה.
בדיאגרמת formula_6 השטח בתוך העקומה יהיה העבודה שביצע הגז על הסביבה. בתהליך איזנטרופי, הקו אנכי ולכן השטח מתחת לעקומה הוא אפס: formula_7.
אנרגיה פנימית.
בתהליך אדיאבטי, אין מעברי חום: formula_8. בדיאגרמת formula_3 החום ניתן כשטח מתחת לגרף: formula_10
לפי החוק הראשון של התרמודינמיקה נקבל שהאנרגיה הפנימית של המערכת לא משתנה: formula_11.
מעגל קרנו.
מעגל קרנו, גם נקרא מעגל איזנטרופי, מתאר אוסף תהליכים תרמודינמיים אשר מבצעים עבודה ביעילות מקסימלית לעומת צריכת חום תוך שימור האנטרופיה: formula_4.
formula_13